

**Влада Републике Србије**

**Министарство трговине, туризма и телекомуникација**

Сектор за информационо друштво и информациону безбедност

На основу члана 38. став 2. Закона о удружењима („Службени гласник РС” бр. 51/09, 99/11 - др. закони и 44/18 др. закон), члана 6. Уредбе од средствима за подстицање програма или недостајућег дела средстава за финансирање програма од јавног интереса која реализују удружења („Сл. гласник РС” број 16/18) и члана 3. Правилника о избору програма од јавног интереса у области развоја информационог друштва које реализују удружења („Сл. гласник РС” бр. 47/13 и 88/16)

**МИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈА**

**расписује**

**ЈАВНИ КОНКУРС**

**ЗА ДОДЕЛУ СРЕДСТАВА**

**ЗА ПРОГРАМЕ У ОБЛАСТИ РАЗВОЈА ИНФОРМАЦИОНОГ ДРУШТВА У РЕПУБЛИЦИ СРБИЈИ У 2021. ГОДИНИ**

**I ОСНОВНЕ ИНФОРМАЦИЈЕ**

Министарство трговине, туризма и телекомуникација (у даљем тексту: Министарство) упућује јавни позив заинтересованим невладиним организацијама - удружењима, задужбинама и фондацијама за подношење предлога програма од јавног интереса у области развоја информационог друштва (у даљем тексту: програм) за доделу средстава опредељених из буџета Републике Србије за 2021. годину.

**Области од јавног интереса које се подстичу:**

Предмет конкурса је додела средстава за програме у области развоја информационог друштва у оквиру следеће теме:

|  |  |
| --- | --- |
| **1. Развој талената у областима рачунарства, информатике, математике и физике** | |
| **1.1 Међународна такмичења у областима рачунарства, информатике, математике и**  **физике** | |
| Посебни циљеви које програм треба да постигне | Развој талентованих ученика основних и средњих школа у областима рачунарства и информатике, математике и физике кроз припрему и учествовање на међународним такмичењима.  Унапређење масовности учествовања на међународним такмичењима у областима рачунарства и информатике, математике  и физике за ученике основних и средњих школа. |
| Посебни услови садржаја програма (активности) | Усавршавање наставника за припрему ученика основних и средњих  школа за међународна такмичења у области рачунарства, информатике, математике и физике.  Припрема ученика основних и средњих школа за међународна такмичења у областима рачунарства и информатике, математике и  физике.  Учешће ученика основних и средњих школа на међународним такмичењима у областима рачунарства и информатике, математике  и физике.  Успостављање и одржавање веб презентације програма са свим пратећим материјалима и информацијама о појединим активностима. |
| **2. Безбедност деце на интернету и стицање дигиталних компетенција** | |
| **2.1 Едукација за децу и родитеље о безбедном коришћењу интернета и савремених технологија** | |
| Посебни циљеви  које програм треба да постигне | Оснаживање и развијање способности деце и ученика како би развили стратегије селекције и процене квалитета и поузданости информација које им се нуде у оквиру ИКТ технологија  Оснаживање родитеља у подршци деци за позитивно коришћење дигиталне технологије  Информисање родитеља о мерама заштите, безбедном коришћењу и правилима комуникације на интернету |
| Посебни услови  садржаја програма  (активности) | Едукација као помоћ и подршка за безбедно и функционално коришћење дигиталне технологије путем интерактивне едукације  Превенција насиља, злостављања, занемаривања  Компетенције за комуникацију и сарадњу |

**Садржај програма**

Програм треба да допринесе постизању општих циљева у области развоја информационог друштва на територији Републике Србије.

Програм треба да садржи:

* област у којима се програм реализовао;
* циљну групу којој би програм био намењен;
* територију на којој би се програм реализовао;
* време и дужину трајања програма;
* врсту и обим активности које би се вршиле у току реализације програма;
* укупан број лица који је потребан за извођење програма

Трајање програма

**Максимално трајање предложених програма је до 6 месеци, почев од дана закључења уговора.**

**II ВИСИНА И НАМЕНА СРЕДСТАВА**

Максимални износ који може бити одобрен по предлогу програма није је **1.000.000,00 динара.**

Средства која се одобре за реализацију програма су наменска средства и могу се користити искључиво за реализацију конкретног програма и у складу са уговором који се закључује између Министарства и подносиоца предлога програма.

Средства намењена за реализацију програма могу се користити за стварне трошкове који су неопходни за извођење програма и то:

1. **Трошкови за људске ресурсе**

* Накнада за стручно особље – максимални нето износ сатнице 400 динара
* Накнада за административно особље – максимални нето износ сатнице 200 динара

1. **Трошкови за превоз и смештај**

* Превоз
* Смештај

1. **Трошкови за опрему и материјал**

* Трошкови набавке и изнајмљивања опреме
* Трошкови набавке и штампање материјала

1. **Трошкови за простор и исхрану**

* Трошкови закупа простора
* Трошкови исхране

1. **Трошкови за комуникације и комуналне услуге**

* Трошкови комуникације
* Трошкови комуналних услуга

1. **Остали трошкови**

* Остали трошкови и услуге

**Средства се неће одобрити за трошкове који нису у директној вези са реализацијом активности из предложеног програма.**

**III ПОДНОШЕЊЕ ПРИЈАВЕ ПРЕДЛОГА ПРОГРАМА**

**Услови**

Право на доделу средстава подносилац програма може остварити под условом да је:

* невладина организација која је у својству удружења уписана у надлежни регистар у складу са законом или у својству задужбине и фондације уписана у надлежни регистар у складу са законом;
* седиште подносиоца пријаве и предлога програма у Републици Србији;
* директно одговоран за примену и реализацију програма;
* испунио раније уговорне обавезе и поштовао процедуре везане за пројекте и програме финансиране од стране Министарства у периоду од 2015. до 2020. године;
* статутом подносиоца програма предвиђено да се циљеви подносиоца програма остварују у области у којој се програм реализује.

Министарство неће финансирати већ започете програме, као ни програме за које је подносилац програма већ добио средства из буџета Републике Србије.

**Документација**

* предлог програма (Образац 1);
* табеларни приказ буџета програма (Образац 2);
* преглед програма (Образац 3);
* изјаву да средства за реализацију одобреног пројекта нису на други начин већ обезбеђена (Образац 4);
* изјаву о непостојању сукоба интереса (Образац 5);
* фотокопија решења надлежног органа о упису у регистар, под условом да подносилац програма није регистрован у Агенцији за привредне регистре;
* статут подносиоца програма, уколико није јавно доступан у оквиру регистра који води надлежни орган (циљеви из статута морају да се односе на област у којој се програм реализује);
* интерни акт о антикорупцијској политици.

По потреби прилаже се и друга документација.

**Начин писања предлога програма**

Предлог програма мора бити написан на персоналном рачунару, на прописаним обрасцима. Обрасци су доступни на интернет адреси Министарства: [www.mtt.gov.rs](http://www.mtt.gov.rs).

Предлози програма писани руком или писаћом машином, као и они ван прописаног обрасца, неће се узети у разматрање. Приликом писања програма, подносилац програма је у обавези да се придржава прописане форме и редоследа.

Приликом састављања буџета програма потребно је користити упутство, које је доступно на горе наведеној интернет адреси Министарства:

* **Упутство за састављање буџета програма** – за информацију подносиоцима (Прилог 1).

**Начин подношења програма**

Предлог програма и документација подносе се писарници Министарства трговине, туризма и телекомуникација, Сектору за информационо друштво и информациону безбедност, на адресу: Београд, Немањина 22-26, у затвореној коверти, искључиво поштом препоручено, или курирским путем, односно личном доставом. На коверти обавезно треба назначити пуно име и адресу пошиљаоца, назив предлога програма и следећи текст: «ЗА КОНКУРС - НЕ ОТВАРАТИ«.

Документација и прописани обрасци се достављају у:

* једном оригиналном примерку овереном од стране подносиоца програма,
* једној штампаној фотокопији и
* електронској верзији са свим попуњеним обрасцима искључиво на CD-у или DVD-у.

**Рок за подношење програма**

Рок за подношење програма је **25.05.2021.године**. Благовременим ће се сматрати искључиво предлози програма који су поднети у наведеном року.

**Предлози програма пристигли по истеку рока сматраће се неблаговременим и неће се узети у разматрање.**

**IV ДОНОШЕЊЕ ОДЛУКЕ**

**Комисија за рангирање и избор програма**

Комисија за рангирање и избор програма (у даљем тексту: Комисија) коју утврђује Министарство врши вредновање и рангирање пријављених програма.

Пре доношења одлуке о избору програма Комисија може подносиоцу пријаве сугерисати да изврши одређене измене предлога програма, у делу који се односи на планирани буџет и активности. Подносилац програма ће бити обавештен о потребним изменама и у складу са предложеним износом средстава која му се додељују од стране Министарства, подносилац предлога програма има право да прихвати или одбије сугестије.

Буџет предлога програма могуће је модификовати пре доношења коначне одлуке о избору програма само уколико је модификација иницирана од стране Министарства. У случају да подносилац не може да изврши програм у складу са модификацијама Министарства, средства му неће бити додељена.

**Листа вредновања и рангирања пријављених програма**

Листа вредновања и рангирања пријављених програма (у даљем тексту: Листа) сачињава се у складу са критеријумима који се налазе у Одељку VII Остале информације.

За сваки пријављени предлог програма Комисија одређује број бодова посебно за сваки елемент који се оцењује, а укупна оцена предлога програма се формира као збир бодова који су одређени за поједине елементе.

Предлог програма који не добије најмање 50% бодова у оквиру збира бодова свих елемента за рангирање, не може бити одабран и сматраће се да је укупна оцена таквог пројекта „не задовољава“.

Листа се доноси најкасније у року од 60 дана од дана истека рока за подношење пријава и објављује се на званичној интернет страници Министарства www.mtt.gov.rs и Порталу еУправа.

На Листу подносиоци програма имају право приговора у року од осам дана од дана објављивања. Одлуку о приговору надлежни орган доноси у року од 15 дана од дана његовог пријема.

**Одлука о избору програма**

Одлука о избору програма доноси се у року од 30 дана од дана утврђивања Листе и објављује се на интернет страници Министарства: [www.mtt.gov.rs](http://www.mtt.gov.rs) и Порталу еУправа.

Одлука о избору програма је коначна.

**V ЗАКЉУЧИВАЊЕ УГОВОРА**

Министарство и подносилац програма закључују уговор којим се уређују међусобна права и обавезе и одговорности уговорних страна. Пре закључења уговора подносилац програма је у обавези да достави:

* наменски текући рачун отворен за потребе реализације програма код Управе за трезор;
* податке о овлашћеном лицу удружења/задужбине/ фондације;

Након закључења Уговора, потребно је доставити следећу документацију:

* две истоветне бланко менице;
* попуњене обрасце меничних овлашћења, прописане од стране Министарства;
* оригинал захтеве за регистрацију меница;
* ОП образац;
* картон депонованих потписа.

Подносилац програма дужан је да реализацију пројектних активности врши се у складу са документом Правила и процедуре финансијског управљања програмом одобреним на Јавном конкурсу за доделу средстава за програме у области развоја информационог друштва у Републици Србији у 2021. години (Образац 6).

**VI ОБАВЕЗЕ ИЗ УГОВОРА**

Подносилац програма – корисник средстава дужан је да:

* врши плаћање пореза и доприноса насталих током реализације уговора;
* добијена средства користи на начин и под условима дефинисаним уговором;
* се током реализације програма придржава инструкција Министарства;
* омогући Министарству, током реализације програма, увид у активности;
* достављање информација о планираним догађајима, промотивним активностима, семинарима и другим активностима;
* омогући Министарству коришћење промотивног, едукативног и видео материјала насталог реализацијом програма, током и након реализације програма, у циљу промоције тема јавног конкурса;
* достави средство обезбеђења;
* доставља периодичне и завршни извештаје о реализацији програма, наративне и финансијске, као и извештај независног ревизора.

**VII ОСТАЛЕ ИНФОРМАЦИЈЕ**

**Додатне информације**

Све додатне информације заинтересовани могу добити у Министарству:

Контакт особа: Емина Бековић

Е-mail: [emina.bekovic@mtt.gov.rs](mailto:emina.bekovic@mtt.gov.rs)

Телефон: 011/20-20-084

**Критеријуми за рангирање:**

|  |  |  |
| --- | --- | --- |
| **1.1 Међународна такмичења у областима рачунарства, информатике, математике и физике** | | |
| **Критеријуми за рангирање** | **Опис** | **Максималан број бодова** |
| Оцена испуњености циљева Конкурса | Колико предложени предлог програма испуњава  циљеве Конкурса?  У којој мери предложена међународна такмичења и/или припреме за такмичења у области информатике, математике и физике утичу на развој талената у областима рачунарства, информатике, математике и физике. | 20 |
| Оцена сразмерности количине тражених средстава и резултата | Оцењује се сразмерност тражених средстава  предлагача програма у односу на:   * ранг међународног такмичења * предложени обим и садржај припрема ученика за међународна такмичења; * предложени обим и садржај усавршавања наставника за припрему ученика за међународна такмичења у области рачунарства, информатике, физике и математике * број ученика који се припрема и учествује на међународном такмичењу | 20 |
| Оцена одрживости и могућности даљег развијања | Оцењује се каква је могућност одрживости предложеног програма, односно предложених едукативних активности, као и могућност даљег развоја предложеног програма. | 15 |
| Оцена капацитета и претходна искуства подносиоца програма са посебним освртом на одрживост ранијих програма за које су коришћена средства буџета Републике Србије | Оцењује се капацитет за реализацију предлога програма. Уколико је подносилац програма навео раније програме врши се оцењивање сваког предлога програма понаособ, са посебним освртом на програме за које су коришћена средства буџета Републике Србије. | 10 |
| Суфинансирање предлога програма из других извора: сопствених прихода, буџета ТА или ЛС, фондова ЕУ, поклона, донација, легата, кредита и друго, у случају недостајућег дела средстава за финансирање предлога програма | Оцењује се сразмерност тражених средстава од Министарства у односу на средства опредељена из других извора: сопствених прихода, буџета ТА или ЛС, фондова ЕУ, поклона, донација, легата, кредита и друго, у случају недостајућег дела средстава за финансирање предлога програма. | 15 |
| Оригиналност и инвентивност | Посебно ће се вршити оцењивање оригиналности, инвентивности и прилагођености предложених садржаја и активности програма. | 20 |
| **Укупан максималан број бодова** | | **100** |
| **2.1 Едукација за децу и родитеље о безбедном коришћењу интернета и савремених технологија** | | |
| **Критеријуми за рангирање** | **Опис** | **Максималан број бодова** |
| Оцена испуњености циљева Конкурса | Колико предложени предлог програма испуњава  циљеве Конкурса?  У којој мери предложена активност може да утиче на унапређење дигиталних компетенција деце и ученика у процесу стицања вештина за без  бедно коришћење интернета.  У којој мери предложене активности доприносе оснаживању родитеља у процесу развијања вештина за праћење и пружање адекватне подршке деци за безбедно коришћење понашање на интернету  У којој мери предложене активности могу да допринесу ИКТ вештинама и алатима  У којој мери предложене активности могу да допринесу развоју социјалне свести и разумевању туђе позиције, мишљења и емоција, као би се избегле бројне конфликтне ситуације које доводе до електронског насиља    . | 20 |
| Оцена сразмерности количине тражених средстава и резултата | * Оцењује се сразмера тражених средстава предлагача програма у односу на предложени обим активности, као и у односу на предложени едукативни садржај активности | 20 |
| Оцена одрживости и могућности даљег развијања | Каква је могућност одрживости предложеног  програма. | 15 |
| Оцена капацитета и претходна искуства подносиоца програма са посебним освртом на одрживост ранијих програма за које су коришћена средства буџета Републике Србије | Оцењује се капацитет за реализацију предлога  програма. Уколико је подносилац програма навео раније програме врши се оцењивање сваког предлога програма понаособ, са посебним освртом на програме за које су коришћена средства буџета Републике Србије.  Претходна искуства у организацији међународних такмичења. | 10 |
| Суфинансирање предлога програма из других извора: сопствених прихода, буџета ТА или ЛС, фондова ЕУ, поклона, донација, легата, кредита и друго, у случају недостајућег дела средстава за финансирање предлога програма | Оцењује се сразмерност тражених средстава од  Министарства у односу на средства опредељена из других извора: сопствених прихода, буџета ТА или ЛС, фондова ЕУ, поклона, донација, легата, кредита и друго, у случају недостајућег дела средстава за финансирање предлога програма. | 15 |
| Ефекат промоције и  популаризације  примене ИКТ у области заштите деце и ученика од небезбедног коришћења интернета | Ефекат предложених активности на смањење укупног броја пријава за интернет насиље и друге облике и ризике настале функционалним и критичким коришћењем дигиталних технологија у срединама у којима се буду реализовале одобрене програмске активности | 20 |
| **Укупан максималан број бодова** | | **100** |